Hemm bidu għal kollox; hemm tmiem. Il-qamar li twelled id-dalma tal-lejl imċajpar, marradi, musjar, jintilef ġol-iżraq ta' għodwa xemxija zħin jerġa' jiċkien u jisfar u l-leji jibqa' mdallam tul xahar. Ix-xita li traxxax tul xitwa imxarrba bit-tajn u ċ-ċaflis tintilef fin-newba tal-ward u t-tpespis. It-tama li tiftaħ bħat qronfla kemm kemm tinsteħet bil-ħarta tan-niket u l-hemm. Il-milja tad-dwejjaq li taqsam il-qalb tisserraħ bil-mewt u bit-talb…… Hemm bidu għal kollox; hemm tmiem. Imm'ohl bejn il-bidu u t-tmiem kemm żifna ta' ħajja, ta' ġmiel u ta' sliem l Kemm iljieli ta' seħer, kemm ġonna ta' ward, kemm Ġunju jixrala bil-ħala tal-Iwien u taż-żmieni U f'nofshom hemm inti Hemm inti sabiħa bħal warda ta' Mejju, bħal ġilju tal-wied, bħal xemx ta' filgħodu L li tfernaq qalb l-aħmar u l-ikħal u l-isfar fis-skiet; bħal rarxa ta' kwiekeb fl-għaxija li tisraq l-għajnejn, bħal ġirja ta' xmara qawwija li taqta' nifisha biex tgħib f'tal-baħar ix-xejnl